National Portrait Gallery, London
<s>National Portrait Gallery je nacionalni muzej umjetnosti, koji čuva i izlaže portrete slavnih Britanaca u Londonu.</s>

<s>Nalazi se u susjedstvu Nacionalne galerije na sjevernoj strani Trafalgar Squara u Westminsteru.</s>

<s>Karakteristika i historija 
Galerija je osnovana aktom parlamenta 1856. ispočetka je bila smještena na više lokacija, sve do izgradnje neorenesansne palače koju je projektirao Ewan Christian, pa je otvorena 1895. / 96.</s><s>Nakon otvaranja proširena je 1933.</s>

<s>Dio portreta iz kolekcije muzeja se čuva i izlaže po ladanjskim dvorcima; Montacute (Somerset), Beningborough (North Yorkshire), Gawthorpe (Lancashire) i u zamku Bodelwyddan u Walesu.</s>

<s>U kolekciji muzeja se nalazi oko 10.000 portreta u različitim medijima od slika, crtež, medalja, skulptura, fotografija, filmova do videa.</s><s>Portreti su prikupljeni prije svega iz historijskih razloga i uglavnom su vezani uz Britance koji su dali značajan doprinos Ujedinjenom Kraljevstvu tokom historije.</s><s>U galeriji je građa prikazana kronološkim redom, od tudorovskih vremena preko 17., 18., 19. sve do 20. vijeka.</s><s>Muzejski postav ilustrira različite teme iz britanske historije, s kartama i drugim objektima, koji pomažu da se bolje osvijetli vrijeme u kom je portret nastao.</s>

<s>Iako je kriterij za uvrštavanje u kolekciju od samih početaka bio slava i značaj portretirane osobe, a ne toliko umjetnička kvaliteta, u muzeju se nalaze i brojna vrhunska djela.</s><s>Među brojnim portretima engleskih monarha ističe se onaj Henrya VIII s ocem, kog je naslikao Hans Holbein Mlađi negdje oko 1537. i fini portret Elizabete I nastao oko 1575.</s>

<s>Od drugih poznatih djela još vrijedi spomenuti Rubensov portret Thomasa Howarda iz 1629., portret Isaaca Newtona, rad Godfreya Knellera iz 1702. i Reynoldsov portret Warrena Hastingsa naslikan 1766-68.</s>

<s>Od autoportret]]a se ističu onaj Joshue Reynoldsa (oko 1747), Gainsborougha (oko 1759) i Stubbsa iz 1781.</s>

<s>Izvori</s>

<s>Vanjske veze</s>

<s>Službene stranice muzeja</s>

<s>Muzeji u Londonu</s>

